Faapuupuu le mataupu:  O se teineitiiti e lima tausaga le matua mai Iran, lea ua silia ma le tausaga o taofia i le nofoaga o loo i Nauru i Ausetalia, ua faatonuina i ai ni vailaau e taofia ai le lotomafatia, ua ia faia ni mea leaga iā te ia lava e ala i le foloina o le shampoo ma fao, ma ua maua foʻi o ia i le faaletonu o le popole ina ua mavae se faalavelave faafuaseʻi, e pei ona taʻua e lana lōia. Ua ola nei o ia i le fefe ina neʻi toe faafoʻi mai o ia mai le nofoaga o loo taofia ai i latou i Darwin i Nauru lea sa iai faafitauli mo le tele o tausaga, a o faagasolo le talosaga a lona aiga mo le sulufaʻiga, o le faamatalaga lea a lana loia o John Lawrence. Na talosaga le tamā o le teine mo se visa puipuiga mo lona aiga ina ua fefe mo lona ola ma sola ese mai leoleo militeli i Iran. E tusa ai ma le Matagaluega o Femalagaaiga, e ono tolu tausaga e faagasolo ai le visa. Na taʻu atu e Mr. Lawrence i le Daily Mail Ausetalia e faapea: ʻE mataʻutia le manatu o le a taofia pea lenā teineitiiti i so o se ituaiga o falepuipui; atonu e lē o toe ola pea o ia.' O se teineitiiti e lima tausaga le matua o Iran o loo ola i le fefe ina neʻi toe faafoʻi atu i le falepuipui i Nauru. Ua taʻu mai e le lipoti faafomaʻi ua iai ni lipoti o le faaleagaina e ia o ia lava... o le foloina o le shampoo ma le foloina o fao. Na ia taʻu atu foʻi i le ABC, ua popole o ia i le ono faia o ni faiga lē tonu i Nauru. Na ia faapea mai, "O loo iā te aʻu ni faamatalaga faafomaʻi e faatatau i lenei teineitiiti e lima tausaga le matua, lea ua faailoa mai ai iā te aʻu, o loo faaalia e lenei teineitiiti ni uiga lē talafeagai i feusuaʻiga, ona o mea na ia vaaia pe na ia oo i ai, pe tuusaʻo pe lē tuusaʻo foʻi, i Nauru". Na taʻu atu e Mr. Lawrence i le Daily Mail Ausetalia na la feiloaʻi ma le teineitiiti i le falepuipui i Darwin i le Aso Sa ma faapea mai o le mataupu e sili ona tigā lona loto lea na ia galue ai. I le silia ma le 20 tausaga o avea o se loia mo solitulafono, e lē mafai ona ou faamatala atu le lē mamā o le asiasi atu i se tagata o loo i le isi itu o le kesi i se falepuipui, ae o le tagata o loo iai o se teineitiiti e lima tausaga. 'I le faatalanoaga ma le teineitiiti i le Aso Sa, na ou leiloa ai lava ma ou manatu ai o lenei mea e matua le talafeagai ma ua ou iloa o ia o se pagota mo le silia ma le tausaga i le lua o Nauru.' 'Ou te masalo e pei o isi tamaiti uma lava, e malosi, e mafai ona onosaʻi ma e aulelei, peitaʻi pe a e fai atu iā te ia e tusi lona igoa, ona ia tusia lea o lona...
O loo tauivi loia e taofia le toe auina atu o se tamaitiiti mai Iran i Nauru. O loo taofia nei o ia i se nofoaga e taofia ai i latou i Darwin. Na taʻua e le loia o John Lawrence e faapea, ʻe ono lē toe ola o ia' pe afai e toe faafoʻi atu o ia. Na ia tusia lona igoa e pei o lana numera o le falepuipui ma tusia ai se ata o ia lava e faateʻia ai e faaalia ai lona gutu ua suʻi. E tolu tausaga e ono faagasolo ai le talosaga a lona aiga mo le sulufaʻiga.